
DĖL PRAŠYMO PAAIŠKINTI IR PATIKSLINTI PIRKIMO DOKUMENTUS
[bookmark: _Hlk232702648]
Vilniaus universitetas (toliau – Perkančioji organizacija), atsakydamas į pavėluotai pateiktą tiekėjo prašymą, savo iniciatyva paaiškina šias Pirkimo sąlygas:

	Eil Nr.
	Klausimas
	Atsakymas

	1.
	Iš pirkimo sąlygų matome, kad ekspertinis fortepijono vertinimą sudaro 60 procentų ekonominio naudingumo vertinimo, o vertinami kriterijai tiesiogiai priklauso nuo instrumento skambesio, mechanikos, patalpos akustikos, instrumento paruošimo, aklimatizacijos ir atlikimo sąlygų, prašome paaiškinti ir atsakyti į žemiau pateiktus klausimus.

Pirkimo sąlygose numatyta, kad ekspertinis vertinimas gali vykti Perkančiosios organizacijos patalpose arba tiekėjo parinktose patalpose. Tuo pačiu vertinami skambesio, tembro, skambesio trukmės ir kiti akustiniai parametrai, kurie priklauso nuo patalpos.
•Ar visų tiekėjų instrumentai bus vertinami vienoje ir toje pačioje patalpoje, toje pačioje akustinėje aplinkoje ir tomis pačiomis sąlygomis?
•Kokia bus konkreti vertinimo patalpą?
•Jei instrumentai bus vertinami skirtingose patalpose, kaip bus užtikrintas skirtingose patalpose vertinamų instrumentų rezultatų palyginamumas ir tiekėjų lygiateisiškumas.

Fortepijono skambesiui ir mechanikos veikimui reikšmingą įtaką gali turėti transportavimas, temperatūros ir drėgmės pokyčiai, aklimatizacijos laikas, derinimas, intonavimas ir mechanikos paruošimas.
•Kiek laiko kiekvienam tiekėjui bus suteikiama instrumento pastatymui, aklimatizacijai vertinimo patalpoje, galutiniam derinimui ir paruošimui prieš ekspertinį vertinimą?
•Ar šis laikas ir sąlygos bus vienodi visiems tiekėjams?


Kadangi ekspertinio vertinimo rezultatai sudaro didžiąją dalį ekonominio naudingumo vertinimo, ar kiekvienam tiekėjui po vertinimo bus pateikti:
•Kiekvieno eksperto individualūs balai pagal kiekvieną vertinamą parametrą, o ne tik bendri vidurkiai;
•Rašytinis kiekvieno eksperto skirto balo pagrindimas;
•Vertinimo protokolas, kuriame būtų nurodyta vertinimo data, vieta, patalpa, instrumento serijos numeris, akustinės sąlygos, naudotas repertuaras / testavimo metodika, instrumento paruošimo aplinkybės ir vertinime dalyvavę asmenys;
•Ar ekspertinis vertinimas bus fiksuojamas garso arba vaizdo įrašu?

Pirkimo sąlygose numatyta, kad vertinimą atliks nepriklausomi ekspertai. Atsižvelgiant į tai, kad jų vertinimas sudaro 60 procentų ekonominio naudingumo vertinimo, prašome paaiškinti:
•Kokia tvarka bus atrenkami ekspertai;
•Kaip bus tikrinama, kad ekspertai nėra susiję su pirkime dalyvaujančiais tiekėjais, jų atstovaujamais gamintojais, distributoriais, pardavėjais ar asmenimis / įmonėmis, susijusiomis su pirkimo sąlygų rengimu;
•Ar tiekėjams po vertinimo bus atskleisti ekspertų vardai, kvalifikacija ir pasirašytos nešališkumo deklaracijos;


Prašome šiuos klausimus paaiškinti ir, jeigu reikia, patikslinti pirkimo sąlygas taip, kad ekspertinis vertinimas būtų atliekamas aiškiomis, vienodomis, skaidriomis ir vėliau patikrinamomis sąlygomis visiems tiekėjams.
	Siekiant sudaryti tiekėjams galimybę pasirinkti jų siūlomam instrumentui tinkamiausią vertinimo vietą, Pirkimo dokumentuose yra  numatyta galimybė vertinimą atlikti tiek Perkančiosios organizacijos patalpose, tiek tiekėjo parinktose patalpose, atitinkamai Pirkimo Specialiųjų sąlygų 6 priedo „Pasiūlymų vertinimo kriterijai ir sąlygos“  5.1 p. numatyta „5.1. Vertinimas gali būti vykdomas: 5.1.1. Perkančiosios organizacijos patalpose, adresu: Vilniaus universitetas, Matematikos ir informatikos fakultetas Naugarduko 24, Lt-03225 Vilnius. arba 5.1.2. Tiekėjo parinktose, tam pritaikytose / tinkančiose patalpose, kurios turi būti suderintos su Perkančiąja organizacija <...>“.
Pažymėtina, kad siekiant tiekėjams sudaryti visas galimybes įsivertinti Perkančiosios organizacijos patalpas (jų akustiką ir kitas vertinimui reikšmingas aplinkybe) esančias adresu: Vilniaus universitetas, Matematikos ir informatikos fakultetas Naugarduko 24, Lt-03225 Vilnius, kuriose vyktų siūlomos prekės ekspertinis vertinimas, ir nuspręsti dėl siūlomo instrumento ekspertinio vertinimo atlikimo vietos, Pirkimų Specialiųjų sąlygų 1.11 p. pagrįstai numatyta šių patalpų apžiūros galimybė.
Pažymėtina, kad tiekėjas privalo savo sąskaita užtikrinti tinkamas vertinimo sąlygas, įskaitant instrumento transportavimą, iškrovimą, pastatymą, derinimą, patalpų (koncertų salės, repeticijų salės ar kt.) paruošimą ir akustinę aplinką. Reikalavimas savo sąskaita paruošti patalpas ir akustinę aplinką  netaikomas, jei vertinimas bus vykdomas Perkančiosios organizacijos patalpose. 
Pasirinkus vertinimą Perkančiosios organizacijos patalpose, visiems tiekėjams bus taikomos vienodos Pirkimo dokumentuose nustatytos sąlygos prieš pasiūlymų pateikimą iš anksto išviešintose Perkančiosios organizacijos patalpose.
Dėl siūlomo instrumento pastatymo vertinimui, aklimatizacijos vertinimo patalpoje, galutinio derinimo ir paruošimo prieš ekspertinį vertinimą, pažymėtina, jog Pirkimo Specialiųjų sąlygų 6 priedo „Pasiūlymų vertinimo kriterijai ir sąlygos“  5.2 p. numatyta „5.2. Ekspertinis vertinimas turi vykti ne vėliau kaip per 14 (keturiolika) kalendorinių dienų nuo Perkančiosios organizacijos prašymo sudaryti sąlygas įvertinti siūlomo instrumento modelį.“. Per numatytą terminą tiekėjas turės sudaryti sąlygas įvertinti siūlomą instrumentą pagal Pirkimo dokumentų reikalavimus.
Perkančioji organizacija pažymi, kad Pirkimo dokumentų Specialiųjų sąlygų 6 priede „Pasiūlymų vertinimo kriterijai ir sąlygos“ jau yra nustatyta ekspertinio vertinimo tvarka, vertinimo kriterijai, ekspertų nešališkumo reikalavimai bei sąlygos, kuriomis turi būti sudaryta galimybė ekspertams įvertinti siūlomą instrumentą. Pažymėtina, kad Pirkimo dokumentuose yra nustatyti ir ekspertų nepriklausomumo ir interesų konfliktų prevencijos reikalavimai, kurių bus laikomasi vykdant vertinimą. Vertinimą atliks nepriklausomi ekspertai, kurie nėra Vilniaus universiteto darbuotojai, nėra susiję su tiekėjais ar jų siūloma Preke. Prieš vertinimą ekspertai patvirtins savo nešališkumą bei interesų konflikto nebuvimą. 
Ekspertinio vertinimo organizavimas ir vertinimo procedūros yra Perkančiosios organizacijos vidaus vertinimo proceso dalis, viešųjų pirkimų procedūras reglamentuojančiuose teisės aktuose nėra nustatyta pareiga Perkančiajai organizacijai viešinti ekspertų tapatybės, individualių ekspertų vertinimų, nešališkumo deklaracijų ar kitų vidinių vertinimo dokumentų.
Pasiūlymų palyginamumas ir lygiateisiškumas bus užtikrinami taikant visiems tiekėjams vienodus iš anksto paskelbtus vertinimo kriterijus. Perkančioji organizacija pirkimo procedūrų metu laikysis Lietuvos Respublikos viešųjų pirkimų įstatyme (toliau – VPĮ) nustatytų lygiateisiškumo, nediskriminavimo, proporcingumo ir skaidrumo principų. Informacija apie vertinimo rezultatus tiekėjams bus teikiama teisės aktų nustatyta apimtimi ir tvarka. Informavimas apie pirkimo procedūros rezultatus reglamentuojamas VPĮ 58 str.
Paklausime keliami aspektai yra reglamentuoti pirkimo dokumentuose arba kyla iš bendrųjų viešųjų pirkimų principų bei taikytinų teisės aktų reikalavimų. Perkančioji organizacija vertinimo metu užtikrins šių reikalavimų laikymąsi, todėl papildomas jų detalizavimas pirkimo dokumentuose nėra laikomas būtinu. Įvertinusi pateiktus klausimus ir vertinimo tvarkoje numatytas sąlygas, Perkančioji organizacija pagrįstai nemato poreikio keisti ar papildomai tikslinti pirkimo dokumentų nuostatų. Detalesnę informaciją prašome žiūrėti Pirkimo dokumentuose ir (ar) VPĮ.




Atsižvelgiant į Pirkimo dokumentų paaiškinimus , PO vadovaujantis Pirkimo bendrųjų sąlygų 6.4 p. nukelia pasiūlymų pateikimo terminą. Informacija apie pakeistą pasiūlymo pateikimo terminą nurodoma CVP IS.

